বৈষম্য (চলচ্চিত্র)
বৈষম্য ২০১৪ সালে মুক্তিপ্রাপ্ত বাংলাদেশী বাংলা ভাষার শিশুতোষ চলচ্চিত্র। ছায়াছবিটি পরিচালনা করেছেন জার্মানপ্রবাসী বাংলাদেশী চলচ্চিত্র নির্মাতা অ্যাডাম দৌলা। এই ছায়াছবিটির কাহিনী, চিত্রনাট্য ও সংলাপ লিখেছেন অ্যাডাম দৌলা। মোহাম্মদ হোসেন জেমির প্রযোজনায় ছায়াছবিটি প্রযোজনা ও পরিবেশনা করেছে কীর্তনখোলা প্রোডাকশান হাউজ। প্রধান চরিত্রে অভিনয় করেছেন আবীর হোসেন অঙ্কন, অ্যাডাম দৌলা, মিতা চৌধুরী প্রমুখ। চলচ্চিত্রটি ৩৯তম জাতীয় চলচ্চিত্র পুরস্কারে শ্রেষ্ঠ শিশুশিল্পী ও শ্রেষ্ঠ চিত্রগ্রাহক বিভাগে পুরস্কার অর্জন করে।